CELEX: 32010R0104
Language: ro
Date: 2010-02-05 00:00:00
Title: Regulamentul (UE) nr. 104/2010 al Comisiei din 5 februarie 2010 privind autorizarea diformiatului de potasiu ca aditiv pentru hrana scroafelor (titularul autorizației BASF SE) și de modificare a Regulamentului (CE) nr. 1200/2005 (Text cu relevanță pentru SEE)

6.2.2010   
            
            
               RO
            
            
               Jurnalul Oficial al Uniunii Europene
            
            
               L 35/4
            
         REGULAMENTUL (UE) NR. 104/2010 AL COMISIEI
   din 5 februarie 2010
   privind autorizarea diformiatului de potasiu ca aditiv pentru hrana scroafelor (titularul autorizației BASF SE) și de modificare a Regulamentului (CE) nr. 1200/2005
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații. Articolul 10 din regulamentul menționat anterior prevede reevaluarea aditivilor autorizați în temeiul Directivei 70/524/CEE a Consiliului (2).
            
         
               (2)
            
            
               Diformiatul de potasiu în formă solidă a fost autorizat provizoriu în conformitate cu Directiva 70/524/CEE ca aditiv pentru hrana animalelor pentru utilizarea la scroafe prin Regulamentul (CE) nr. 1200/2005 al Comisiei din 26 iulie 2005 privind autorizarea permanentă a anumitor aditivi în hrana animalelor și autorizarea provizorie a unei noi utilizări în hrana animalelor a unui aditiv deja autorizat (3). Aditivul a fost ulterior înscris în registrul comunitar al aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
            
         
               (3)
            
            
               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din regulamentul menționat anterior, s-a depus o cerere pentru reevaluarea respectivului aditiv, solicitându-se ca aditivul să fie clasificat în categoria „aditivi zootehnici”. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               În avizul său din 15 septembrie 2009 (4), Autoritatea Europeană pentru Siguranța Alimentară (denumită în continuare „autoritatea”) a concluzionat că aditivul nu are efecte nocive asupra sănătății animalelor, a sănătății consumatorilor sau asupra mediului și că utilizarea aditivului respectiv poate îmbunătăți performanța animalelor. Autoritatea recomandă luarea de măsuri corespunzătoare pentru siguranța utilizatorilor. Ea nu consideră că sunt necesare cerințe specifice de monitorizare ulterioară introducerii pe piață. De asemenea, autoritatea a verificat raportul privind metoda de analiză a aditivului din hrana animalelor, prezentat de către laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea aditivului în cauză arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Prin urmare, dispozițiile privind acest preparat din Regulamentul (CE) nr. 1200/2005 ar trebui să fie eliminate.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, aparținând categoriei „aditivi zootehnici” și grupului funcțional „alți aditivi zootehnici”, ca aditiv pentru hrana animalelor, în condițiile stabilite în anexa respectivă.
   Articolul 2
   Articolul 1 și anexa I din Regulamentul (CE) nr. 1200/2005 se elimină.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 februarie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 270, 14.12.1970, p. 1.
   
      (3)  JO L 195, 27.7.2005, p. 6.
   
      (4)  EFSA Journal 2009; 7(9): 1315.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: alți aditivi zootehnici (îmbunătățirea parametrilor zootehnici).
                  
               
            
                  4d800
               
               
                  BASF SE
               
               
                  Diformiat de potasiu
               
               
                  
                               
                           
                           
                              Compoziția aditivului:
                              
                                           
                                       
                                       
                                          Diformiat de potasiu solid, min. 98 %
                                       
                                    
                                           
                                       
                                       
                                          Silicat max. 1,5 %
                                       
                                    
                                           
                                       
                                       
                                          Apă max. 0,5 %
                                       
                                    
                        
                               
                           
                           
                              Caracterizarea substanței active:
                              
                                           
                                       
                                       
                                          Diformiat de potasiu solid
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          Nr. CAS 20642-05-1
                                       
                                    
                        
                               
                           
                           
                              Metoda de analiză (1)
                              
                              Metoda cromatografiei ionice cu detectare a conductivității electrice (IC/ECD)
                           
                        
               
                  Scroafe
               
               
                  —
               
               
                  10 000
               
               
                  12 000
               
               
                  Amestecul diferitelor surse de diformiat de potasiu nu trebuie să depășească conținutul maxim admis în furajul complet de 12 000 mg/kg de furaj complet.
                  Aditivul este încorporat în furaje sub formă de preamestec.
                  Acest produs poate prezenta un risc de afecțiuni grave ale vederii.
                  Se vor lua măsuri pentru protecția lucrătorilor.
               
               
                  26.2.2020
               
            
         (1)  Detalii privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives